**Riaditeľka Základnej školy, J. Hollého 696/3, Topoľčany**

**oznamuje, že 08.02.2021 sa obnovuje prezenčné vyučovanie na 1. stupni ZŠ.**

V prevádzke bude školský klub detí aj školská jedáleň.

**Podmienkou nástupu žiaka do školy** je otestovanie jedného zákonného zástupcu žiaka, ktorý s ním žije v spoločnej domácnosti. Platnosť testu je najviac 7 kalendárnych dní. Žiaci 1. stupňa, aj keď presiahli vek 10 rokov, sa nemusia testovať. Povinnosťou zákonného zástupcu je pri nástupe žiaka do školy predložiť Čestné vyhlásenie o bezinfekčnosti /aktuálne vyhlásenie je súčasťou tohto oznamu/. Každé ráno prejdú žiaci ranným filtrom – dezinfekcia rúk, meranie teploty. Každý žiak musí mať 2 rúška. Dôrazne Vás prosíme a žiadame, aby ste **neposielali** do školy deti s príznakmi respiračného ochorenia.

**Upozorňujeme** zákonných zástupcov žiakov, že naďalej platí **zákaz** vstupu do budovy školy a areálu školského dvora. Zákonný zástupca vyprevádza a prevezme dieťa pri závore.

**Školský klub detí** bude v prevádzke od 06: 30 hod. do 16: 30 hod.

**Školská jedáleň** bude v prevádzke od 08. 02. 2021 /pondelok/ pre všetkých stravníkov 1. stupňa / rodičia nemusia nahlasovať deti vedúcej ŠJ/, mliečna desiata sa vydáva až od 09. 02. 2021 /utorok/.

**Ak žiak nenastúpi 08. 02. 2021 do školy**, škola eviduje neprítomnosť žiaka ako ospravedlnenú absenciu. Zákonný zástupca nemá nárok na pandemickú OČR.

Zákonný zástupca **je povinný pravidelne** kontaktovať triedneho učiteľa ohľadne vzdelávania svojho dieťaťa, ktoré bude prebiehať formou zadávania úloh. Ak tak neurobí v priebehu 5 dní školského vyučovania, je to považované **za zanedbávanie povinnej školskej dochádzky** a riaditeľka školy bude kontaktovať ÚPSVaR. Ak neprítomnosť na prezenčnom vyučovaní bude dlhšia ako 15 vyučovacích dní a rodič nezabezpečí kontakt so školou, žiak bude komisionálne preskúšaný z učiva daného ročníka.

**Žiaci 2. stupňa** pokračujú naďalej v **dištančnom vzdelávaní**.

**Ďakujeme za rešpektovanie a dodržiavanie pravidiel. Chránime tým zdravie Vašich detí, Vás a všetkých zamestnancov školy.**